Data was extracted from:https://www.infomed.co.il/drugs/aspirin/

המומחים של
Info
med
מסבירים:
אספירין, או בשמו הכימי חומצה אצטיל-סליצילית, הוא חומר פעיל הנמצא בתרופות רבות השייך לקבוצת נוגדי דלקת לא סטרואידליים (
NSAID's
). התרופות שמכילות אספירין (Aspirin) במינונים השונים משמשות לטיפול ולמניעה של מחלות רבות, בהתאם למינון האספירין בתוכן.
אספירין (Aspirin) במינון נמוך
אספירין (Aspirin) במינונים הנמוכים של 75 מ"ג – 100 מ"ג נמצא בתרופות מיקרופירין, קרטיה, קרדיופירין, טבעפירין ותרופות רבות אחרות. תרופות אלה מפחיתות צימות (הידבקות) טסיות הדם ותורמות לאפקט נוגד קרישה.
יעיל לטיפול ב:
מינון נמוך של אספירין מיועד למנוע מראש את ההתפתחות של מחלת לב כלילית אצל אנשים שנמצאים בסיכון גבוה. בנוסף, הוא משמש לעכב התפתחות של מחלות שנגרמות על ידי פקקת בכלי הדם במוח או בלב.
קראו עוד: אספירין:
באמת מפחית את הסיכון להתקף לב?
אספירין (Aspirin) במינון גבוה
אספירין (Aspirin) במינונים הגבוהים של 250 מ"ג – 500 מ"ג נמצא בתרופות בשם אספירין, אצטוזל ובשילוב עם חומרים פעילים אחרים בתרופות אקמול פוקוס, אקסדרין, אספירין C, פרמול טרגט, אקסידול ועוד. בנוסף לפעילות שמפחיתה צימות הטסיות, למינונים גבוהים של אספירין יש השפעה נוגדת כאב ודלקת והוא מסייע בהורדת
חום גבוה
.
יעיל לטיפול ב:
אספירין במינון גבוה, לבדו או יחד עם חומרים פעילים נוספים, משמש להורדת חום ולשיכוך כאבים שונים, כולל
כאבי ראש
ומיגרנה, כאבי שרירים, כאבי מפרקים שגרוניים, כאבי מחזור, כאבים הנובעים מדלקת בסינוסים או מבעיות שיניים.
קראו עוד:   אספירין נגד סרטן: ההמלצות החדשות שאתם חייבים להכיר
צילום: shutterstock
הנחיות חשובות:
יש להפסיק את נטילת התרופות שמכילות אספירין (Aspirin) לפחות חמישה ימים לפני שעומדים לעבור ניתוח או הליך ניתוחי כלשהו, כולל אצל רופא שיניים, אלא אם הרופא הורה אחרת.
יש להיזהר בנטילת תרופות שמכילות אספירין יחד עם תרופות נוגדות דלקת אחרות, במיוחד אם עברת את גיל 60 או אם שותים אלכוהול באופן קבוע מחשש להחמרת הסיכון ל
כיב קיבה
או דימום בקיבה. לעתים, הרופא ירשום תרופה שמפחיתה את חומציות הקיבה כדי להפחית את הסיכון לפגיעה בקיבה.
מתי אסור להשתמש בתרופה:
-מיועדת למבוגרים מעל גיל
18
אין להשתמש באספירין ובתרופות שמכילות אותו במקרים הבאים:
- רגישות לחומר הפעיל או למרכיבים אחרים בתרופה.
- רגישות לחומרים פעילים אחרים מקבוצת נוגדי דלקת לא סטרואידליים או משככי כאבים, לרבות התקף אסתמה עקב חשיפה לחומרים אלו.
- אין להשתמש בילדים ובמתבגרים במחלת חום ללא הוראת רופא ואם אמצעים טיפוליים אחרים כשלו. (מחשש לתסמונת ריי) - מחלה נדירה הפוגעת במוח ובכבד. בדרך כלל, מופיעה אצל ילדים ומתבגרים בזמן מחלה ויראלית חריפה כמו שפעת או אבעבועות רוח.
- אם היו לך בעיות בקרישת הדם או עברת שטף דם מוחי.
- אם לקית באי ספיקת כליות או כבד.
- אם את בשליש האחרון של הריון או מניקה (כתלות במינון התרופה).
-אם הנך סובל מאי ספיקת לב חמורה ובלתי מיוצבת.
- אם חווית דימומים או כיבים בקיבה, או במעי.
- אם הנך נוטל במקביל מתוטרקסאט במינון 15 מ"ג או יותר לשבוע או המינון יומי של 150 מ""ג ומעלה.
אזהרות נוספות: יש לעדכן את הרופא
- אם יש לך חוסר חמור ב-  G6PD
- אם הינך עומד לעבור ניתוח, כולל ניתוח קטן, יכולה להיות עלייה בנטיה לדימום.
- אם אתה סובל או סבלת מליקוי בתפקוד: (אחד או יותר מהבאים)- כבד, כלייה, מערכת הלב וכלי הדם, מערכת העיכול, מערכת הנשימה (למשל אסטמה).
- רגישות לתרופות אחרות משככות כאב, נוגדות דלקת, תרופות אנטי- ראומטיות, או אלרגיה אחרת.
- דימום שנמשך זמן ארוך מהרגיל, באופן יוצא דופן- יש לעדכן את הרופא.
מידע על התרופה
אופן נטילת התרופה
טבליות, טבליות עם ציפוי אנטרי, קפליות עם ציפוי אנטרי, טבליות תוססות, זריקות.
תדירות וזמן נטילה
לשיכוך כאב והורדת חום, כל 4-6 שעות, לפי הצורך, עם מזון או חלב.
למניעת היווצרות קרישי דם: פעם ביום.
טווח המינון
מבוגרים: לשיכוך כאב ולהורדת חום: 300-900 מ"ג למנה. למניעת קרישי דם: 75-300 מ"ג ליום. ילדים: אינו מומלץ לילדים ומתבגרים עד גיל 18.
תחילת ההשפעה
אספירין רגיל: 30-60 דקות. אספירין מצופה: שעה וחצי.
משך ההשפעה
אספירין רגיל: 30-60 דקות. אספירין מצופה: שעה וחצי.
מנה שנשכחה
יש לקחת מייד כשנזכרים. אם צריך לקחת את המנה הבאה תוך שעתיים, קח מנה אחת עכשיו ודלג על המנה הבאה.
הפסקת התרופה
אם הרופא רשם לך אספירין למצב הדורש טיפול ממושך, עליך להיוועץ ברופא לפני הפסקת התרופה. במקרים אחרים ניתן להפסיק את התרופה בביטחון כאשר לא זקוקים לה יותר,
מינון עודף
יש לפנות לחדר מיון מייד. דרושה פעולת חירום במקרה של אי-שקט, כאב בטן, רעשים באוזניים, טשטוש הראייה, הקאה.
אחסון
לשמור במיכל סגור במקום קריר ויבש, הרחק מהישג ידם של ילדים
נמצא כמרכיב בתרופות הבאות
אקמול פוקוס | Acamol Focus
אקמול פוקוס | Acamol Focus
אגרנוקס | Aggrenox
אקסידול | Exidol
פראמול טרגט | Paramol Target
אספירין C | Aspirin C
אקסדרין | Excedrin
אזהרות
תזונה
יש ליטול עם האוכל כדי להפחית גירוי הקיבה (אלא אם קיים ציפוי אנטרי המגן על הקיבה, ואז נטילה לפחות חצי שעה לפני ארוחה).
אלכוהול
אלכוהול מגביר את הסיכון לכיבים במערכת העיכול ולדימום. יש להימנע משתיית אלכוהול בזמן נטילת תרופה זו.
נהיגה
אין בעיות ידועות.
הריון
בשליש ראשון ושני השימוש רק בהוראת רופא. במהלך השליש השלישי להריון, ניתן ליטול אספירין במינון של עד 150 מ"ג ליום, בהוראת רופא בלבד.
קיימת תופעת לוואי אפשרית של פגיעה כלייתית בעובר ומיעוט מי שפיר החל משבוע 20 להריון. מומלצת הימנעות משימוש בתכשירים ממשפחת ה- NSAIDs החל משבוע 20 להריון, יש להתייעץ עם רופא במקרה הצורך.
הנקה
התרופה עוברת בכמויות קטנות לחלב אם. עד מינון 150 מ"ג ליום, הניתן בהוראת רופא, ניתן להמשיך להיניק.
תינוקות וילדים
אין לתת אספירין בזמן מחלה מלווה בחום לילדים ומתבגרים עד גיל 20 שנה.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
מחלת כבד
מחלת כליה
אסתמה
פוליפים באף
אלרגיה לאספירין
כיב עיכולי
נטילת תרופות אחרות
חוסר באנזים G6PD (רגישות לפול)
ליקוי במערכת הלב וכלי הדם
סיכון ממנת יתר
גבוה
סיכון מפיתוח תלות
נמוך
תופעות לוואי
בחילות והקאות, כאבי בטן, שלשול, צרבת, דמם, כיבים, דלקת במערכת העיכול, איבוד דם קל ממערכת העיכול. ירידה בלחץ הדם, דלקת רירית האף, תגובות עוריות.
נדיר מאוד: ליקוי בתפקוד כלייתי,
היפוגליקמיה
, עוררות התקף
גאוט
.
ובנוסף: כאבי ראש, סחרחורת, בלבול, ירידה ביכולה השמיעה, טינטון, המוליזה- התפרקות תאי הדם האדומים, ארועי דימומים. כאשר קיים נזק ברירית המעיים, עלולים להיווצר קרומים בחלל המעי שייתכן שתתלווה אליהם היצרות בהמשך.
צריכה ממושכת של משככי כאב יכולה לגרום לכאבי ראש המוביל לצריכה מחודשת וכתוצאה מכך עלול לגרום לכאב ראש מתמשך.
צריכה קבועה של משככי כאב עלולה לגרום נזק בלתי הפיך לכליות עם סיכון של אי ספיקת כליות. סיכון זה גבוה במיוחד בנטילת שילוב של כמה תרופות משככות כאב שונות.
פרטי תגובה עם תרופות אחרות
תכשירים המגבירים אפקט:
- תרופות נגד קרישת דם (קומרין,הפרין), ומעכבי הצמתת טסיות דם (קלופידגרל) : חומצה אצטיל סליצילית עלולה להגביר את הסיכון לדימום אם נלקחת לפני טיפול בנוגדי קרישה .יש לשים לב לסימני דימום חיצוניים ופנימיים. למשל חבורות.
- קורטיקוסטרואידים: תכשירים המכילים קורטיזון או תכשירים דמויי קורטיזון, (למעט כאלו המשמשים לטיפול חיצוני או טיפול בתחליפי קורטיזון למחלת אדיסון )- עליה בסיכון לתופעות לוואי במערכת העיכול. הסיכון לדימום במערכת העיכול ולכיבים עולה.
- תרופות אחרות משככות כאבים ונוגדות דלקת:  עליה בסיכון לכיבים במערכת העיכול ולדימום.
- תרופות נגד סוכרת (כמו אינסולין, טולבוטמיד, גליבנקלמיד) : רמת הגלוקוז בדם עלולה לרדת בצורה משמעותית. בשילוב עם אספירין במינונים גבוהים.
- תרופות לטיפול בדיכאון  מקבוצת SSRIs : עליה בסיכון לדימום במערכת העיכול .
- תרופות לאפילפסיה כגון חומצה ואלפרואית.
- מתוטרקסאט לטיפול בסרטן, והפרעות שיגרוניות מסוימות.
- דיגוקסין - תרופה הגורמת להגברת עוצמת כיווץ שריר הלב.
- אלכוהול- עליה בסיכון לכיבים במערכת העיכול ולדימום.
תכשירים המחלישים אפקט:
- תרופות  המגבירות את הפרשת השתן כגון, ספירונולקטון, פורוסמיד, סולדקטון .
- תרופות המטפלות ביתר לחץ דם, בייחוד ממשפחת מעכבי ACE.
- תרופות המטפלות בגאוט (שיגדון), המגבירות הפרשת חומצה אורית.
- חלק מהתרופות נוגדות הדלקת שאינן סטרואידים  (NSAIDs) למעט חומצה סליצילית, כגון איבופרופן ונפרוקסן: ירידה בהשפעה על עיכוב צימות טסיות הדם וקרישה, מה שעשוי להוריד את ההגנה של התרופה מפני התקפי לב ושבץ.
-מטאמיזול- להורדת כאב וחום- תיתכן ירידה אפשרית בהשפעת אספירין על הצמתת טסיות כששתי התרופות ניטלות יחד. על כן, יש לעשות שימוש בשילוב זה בזהירות במטופלים הנוטלים אספירין במינון נמוך לצורך מניעת אירועים לבביים.
השפעת שימוש ממושך
אין להשתמש באספירין יותר משלושה ימים, אלא בהוראת רופא. במינונים הנמוכים נועד לשימוש ארוך-טווח. על הרופא המטפל לקבוע את משך הטיפול.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא